ধর্ষকের সন্তানকে জন্ম দেওয়া নিয়ে বড় রায় দিল ছত্তিশগড় হাইকোর্ট

নয়া দিল্লি: ধর্ষকের সন্তানকে জন্ম দেওয়ার জন্য ধর্ষিতাকে বাধ্য করা যায় না। ২৪ সপ্তাহের ভ্রূণ অপসারণে সম্মতি দিয়ে অভিমত প্রকাশ করল ছত্তিশগড় হাইকোর্ট (Chattishgarh Highcourt)। নিজের শরীরের উপর ধর্ষিতা তথা আবেদনকারীর সর্বোত্তম অধিকার জানিয়ে ২৪ সপ্তাহ ছয় দিনের ভ্রূণ অপসারণে সম্মতি জানালেন বিচারপতি বিভু দত্ত গুরু।

আদালত আরও জানিয়েছে, ধর্ষণে ক্ষতিগ্রস্তের সেই গর্ভ বয়ে চলা অথবা নষ্ট করার অধিকার এবং স্বাধীনতা আছে। এই প্রসঙ্গে সিদ্ধান্ত নেওয়ার সর্বোত্তম অধিকার নির্যাতিতার।

আরও পড়ুন: নীতীশের জন্য ইন্ডিয়া জোটের দরজা খোলা, আচমকাই লালুর মন্তব্যে শোরগোল

৩১শে ডিসেম্বর আদালতে রায়গড় চিফ মেডিকেল ও হেলথ অফিসারের থেকে এই সংক্রান্ত রিপোর্ট তলব করেছিল আদালত। নির্যাতিতা জবরদস্তি গর্ভবস্থা চালিয়ে যেতে বাধ্য করা হলে তার মানসিক স্বাস্থ্যের ক্ষতি হওয়ার সম্ভবনা থাকতে পারে বলে জানিয়েছে আদালত। অপরদিকে, ২৪ সপ্তাহ অতিক্রম হয়ে যাওয়ায় আদালতের অনুমোদন ছাড়া ওই গর্ভ নষ্ট করা সম্ভব নয়। এই প্রেক্ষাপটে নির্যাতিতার ইচ্ছেকেই আদালত অনুমোদন দিয়েছেন।

দেখুন আরও খবর: